《奉同师川游大梵院小轩即事》
宋代·洪朋

底处扶藜恣意行，僧家栏楯上冥冥。市声不废西山白，春色先从南浦青。

晚觉惠风生草径，坐看迟日上柴扃。明朝眼界即渐好，更向韦公湖上亭。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。